12305 Fifth Helena Drive

12305 Fifth Helena Drive (12305 Penktajame Helenos kelyje) – namas Brentvude, Los Andžele, Kalifornijoje, JAV. Namas žinomiausias kaip paskutinė Merlinos Monro gyvenamoji vieta, kurioje ji mirė 1962 m. rugpjūčio 4 d.Julie Miller, Marilyn Monroe’s Beloved Brentwood Home for Sale, Vanity Fair, 2017-04-21. Nuoroda tikrinta 2023-06-26.

 Vieta 
Namo adresas – 12305 Fifth Helena Drive, Los Andželo rajonas Brentvudas, Kalifornija.

 Apžvalga 
Asjendos stiliaus namo plotas – 2900 kvadratinių pėdų (269,4 m²), jis stovi ramaus akligatvio gale prie Karmelinos (Carmelina) prospekto. Pastatytas 1929 m., L formos namas dabar susideda iš keturių miegamųjų (kai gyveno Monro, jų buvo tik du) ir trijų vonios kambarių.Jeffrey Meyers, Step Inside Marilyn Monroe’s Country Retreat in Connecticut and Spanish Colonial-Style Home in Los Angeles, Architectural Digest, 2016-09-16. Nuoroda tikrinta 2023-06-26. Užpakaliniame kieme įrengtas negriežtos formos baseinas, besiribojantis su citrinmedžių giraite, ir svečių nameliu. Prie jo sleksčio yra plytelė su lotynišku užrašu „Cursum Perficio“ – „baigiau kelionę“. Nežinoma, ar plytelę įtaisė Monro, ar vėlesni šeimininkai.

 Nuosavybės teisės 
1962 m. vasarį Monro įsigijo namą už 77 500 dolerių. Pranešama, kad pusę sumos ji sumokėjo grynaisiais, o likusiajai daliai ėmė paskolą hipotekos sąlygomis. Ankstų 1962 m. rugpjūčio 5-osios rytą, praėjus 6-iems mėnesiams nuo namo įsigijimo, miegamajame Monro buvo rasta negyva dėl barbitūratų perdozavimo.Lisa Hallett Taylor, Take a Look at Marilyn Monroe’s Los Angeles House, The Spruce, 2017-04-29. Nuoroda tikrinta 2023-06-26.

2017 m. namas buvo pradėtas pardavinėti už 6,9 mln. dolerių, o galiausiai buvo parduotas už 7,25 mln.MV Editorial, Sold: The Iconic Former Home of Marilyn Monroe, Mercer Vine, 2017-06-23.Neal J. Leitereg, Marilyn Monroe’s onetime Brentwood home sells for over the asking price, LA Times, 2017-06-01.

 Išnašos 

Kategorija:Namai
Kategorija:Los Andželas